Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel teki viikonloppuna ilmaiskun Hamasin koulutusleirille Gazaan.
Isku oli vastaus Gazasta Israelin puolelle ammuttuun rakettiin.
USA:n konsulaattirakennusta tulitettiin tänä aamuna Istanbulissa.
Kaksi hyökkääjää pakeni paikalta, kun poliisi vastasi tuleen.
New Yorkin senaattori Chuck Schumer, -
joka on yksi demokraattien tärkeimmistä jäsenistä, -
ilmoitti päätöksestään vastustaa Iranin ydinsopimusta.
Israel teki viikonloppuna ilmaiskun Hamasin koulutusleirille Gazaan.
Isku oli vastaus Gazasta Israelin puolelle ammuttuun rakettiin.
Palestiinalaisten lääkintäviranomaisten mukaan -
iskussa haavoittui neljä islamistiryhmän jäsentä.
Israelin iskua edelsi Gazasta Israeliin ammuttu raketti, -
joka osui israelilaisasutuksen tuntumaan Gazan rajan kupeessa.
Loukkaantumisia tai vahinkoja ei ole tullut tietoon.
ISISiin kuuluva pieni salafi-jihadistinen ryhmä -
ilmoittautui iskun tekijäksi.
Vaikka Gazaa hallitseva islamistinen Hamas ei ampunut rakettia, -
Israelin armeija pitää Hamasia kuitenkin vastuullisena -
kaikkiin Gazasta tehtyihin iskuihin.
Israelilaisesta Sorokan sairaalasta kerrottiin, -
että palestiinalaisen Dawabshehin perheen isä -
kuoli saamiinsa vammoihin lauantaina.
Perheen kotiin Länsirannalla tehtiin viikko sitten tuhopolttoisku, -
jossa kuoli myös perheen pikkulapsi. Perheen äidin ja toisen pojan tila -
on edelleen vakava. Heitä hoidetaan sairaalassa Israelissa.
Sadat palestiinalaiset osallistuivat -
Dawabshehien hautajaisiin Duman kylässä.
Tuomitsemme tämän vastenmielisen iskun, joka oli ensimmäinen laatuaan.
Ihmiset olivat nukkumassa, kun ”yön lepakot” tulivat ja polttivat heidät.
Pienokainen tapettiin viikko sitten, ja hänen isänsä kuoli tänään.
Toivomme, että perheen äiti ja veli Ahmed toipuvat sairaalassa.
Teosta epäillään äärijuutalaista ryhmää.
Pääministeri Netanjahu on sanonut iskua terroriteoksi ja vannonut, -
että syylliset pidätetään ja asetetaan lainmukaisesti syytteeseen.
Palestiinalaismies puukotti eilen israelilaismiestä bensa-asemalla.
Israelin joukot ampuivat hyökkääjän. 26-vuotias israelilaissiviili -
loukkaantui lievästi, ja hänet vietiin sairaalaan. Poliisin mukaan -
palestiinalaishyökkääjä tuli valtatie 443:n lähellä olevasta kylästä.
443 on toinen Jerusalem - Tel Aviv -pääväylistä.
Sitten Turkkiin. Poliisi on pidättänyt naisen epäiltynä -
USA:n konsulaattirakennukseen tehdystä iskusta Istanbulissa.
Kaksi hyökkääjää tulitti Amerikan konsulaattia tänä aamuna.
He pakenivat paikalta, kun poliisi vastasi tuleen.
Cihan-uutistoimiston mukaan -
Istanbulin Sariyerin alueella sijaitsevaan konsulaattiin -
iskeneet henkilöt olivat mies ja nainen.
Loukkaantumisia ei ole tullut tietoon.
Turkki on korottanut hälytysvalmiutta aloitettuaan heinäkuussa -
”synkronisoidun sodan terrorismia vastaan”. Siihen kuuluvat -
ilmaiskut ISISin taistelijoita vastaan Syyriassa -
ja kurdimilitantteja vastaan Pohjois-Irakissa -
sekä satojen epäiltyjen pidätykset Turkissa.
USA:n Turkin-lähetystö on ollut aiemminkin iskun kohteena.
Äärivasemmistolaisen Kansan vallan- kumouksellisen vapautuspuolueen -
jäseniä on pidätetty viime viikkoina.
Ryhmä on ilmoittautunut USA:n Ankaran-suurlähetystöä vastaan -
vuonna 2013 tehdyn itsemurhapommi-iskun tekijäksi.
Iskussa kuoli turkkilainen turvamies.
Kaksi hyökkääjää ja yksi poliisi kuoli tulituksen vaihdossa -
istanbulilaisella poliisiasemalla sattuneen räjähdyksen jälkeen.
Ainakin 10 ihmistä haavoittui. Istanbulin poliisista vahvistettiin, -
että kolme poliisia ja seitsemän siviiliä loukkaantui räjähdyksessä.
New Yorkin senaattori Chuck Schumer, -
joka on yksi Obaman demokraatti- puolueen merkittävimmistä jäsenistä, -
ilmoitti päätöksestään vastustaa Iranin ydinsopimusta.
Se merkitsee takaiskua presidentti Obaman ponnistukselle -
säilyttää ydinsopimus Iranin kanssa.
Valkoisen talon tiedottaja Josh Earnest sanoi Schumerin päätöstä -
"harmilliseksi, joskaan ei yllättäväksi".
Earnest huomautti Obaman ja Schumerin välisen kitkan -
ulottuvan vuoteen 2003. Schumer tuki tuolloin sotaa Irakia vastaan.
Obaman hallinto on ollut silti tiiviissä yhteydessä Schumeriin -
jo ennen sopimuksen solmimista.
Pyrkimys on ollut saada Schumerin tuki asialle.
Presidentti Obaman ja senaattori Schumerin väliset erimielisyydet -
juontavat juurensa vuoteen 2003.
Hänen ilmoituksensa ei siksi tullut -
kenellekään Valkoisessa talossa kovinkaan suurena yllätyksenä.
Pettymystä se kyllä tuotti.
Luotamme kuitenkin yhä siihen, että saamme mobilisoitua -
merkittävän demokraattienemmistön tukemaan sopimusta -
ja kannattamaan tarvittaessa presidentin vetoa.
Presidentti Obama kamppailee -
saavuttaakseen kongressin tuen sopimukselle.
Lainsäätäjät äänestävät asiasta 17.9. mennessä.
Schumerin kielteisyys merkinnee Obaman hallinnolle -
yhä kiivaampaa lobbausta kongressin suuntaan.
Olemme saaneet nyt kahdentoista kongressijäsenen tuen sopimukselle: -
7 edustajainhuoneen ja 5 senaatin jäsenen.
Mainitsemanne kaksi henkilöä ovat ilman muuta -
merkityksellisiä kongressin jäseniä, mutta heillä on vain yksi ääni.
Olemme jo saaneet useita lisä-ääniä sopimuksen kannalle.
Obaman hallinto uskoo, -
että se saa kerättyä lisää kannatusta asialle ennen syyskuun takarajaa.
Pääministeri Netanjahu tapasi eilen kongressin demokraattijäseniä -
ja perusteli kantaansa sopimuksen hylkäämisen puolesta.
Ministeri Juval Steinitz, jonka vastuualueelle Iran-kysymys kuuluu, -
osallistui myös tapaamiseen.
Netanjahun odotetaan tapaavan tällä viikolla myös republikaanilainsäätäjiä.
Israelin hallitusvirkamiehet kiistivät syytökset -
Netanjahun sekaantumisesta USA:n ulkopolitiikkaan. He sanoivat, -
että Iran-asia koskettaa suoraan koko Lähi-itää, -
ja että monia Lähi-idän maita huolestuttaa ajatus Iranin ydinaseesta.
Virkamiehet painottivat, että Netanjahu kokee -
velvollisuudekseen varoittaa vaarallisesta ydinsopimuksesta, -
ja että näin hän on myös tehnyt.
Nyt toiseen Irania koskevaan asiaan.
Iranin eliittisotilasjoukkojen Qudsin johtajan, Qassem Suleimanin -
kerrotaan vierailleen Venäjällä -
YK:n hänelle asettamasta matkustuskiellosta huolimatta.
Valkoisen talon tiedottajan Josh Earnestin mukaan raportit ilmentävät -
"jatkuvaa huolta" Iranin käyttäytymisestä.
Mainitsemanne hra Suleimani on aivan erityisesti kärsinyt pakotteista,-
joita USA on hänelle määrännyt jo aiemmin siksi, -
että hän on tukenut terroristijärjestöjä ympäri maailmaa.
En siis pysty vahvistamaan kyseisiä tietoja.
Mutta ne ovat osoitus niistä jatkuvista huolista, -
joita Iranin käyttäytyminen aiheuttaa.
Qassem Suleimani johtaa ajatollahin vallankumouskaartin -
ulkomaanoperaatioiden Quds-joukkoja.
Iranilaisvirkamiehen mukaan -
Suleimani tapasi venäläisviranomaisia Moskovassa heinäkuussa.
USA:n turvallisuuslähteet vahvistivat Suleimanin vierailutiedon jo aiemmin.
Tässä olivat uutiset Jerusalemista. Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman